|  |  |  |  |  |
| --- | --- | --- | --- | --- |
| ПРЕДМЕТ: **Француски језик за 5. разред основне школе** | | | | |
| УЏБЕНИК: **Merci 1** | | | ИЗДАВАЧ: **Дата Статус** | |
| НАСТАВНИК**:** | | | | |
| ЧАС БРОЈ**: 34** | | ОДЕЉЕЊЕ**: V** | | ДАТУМ**:** |
| Наставна тема: | **UNITÉ 3** | | | |
| Наставна јединица: | **Quel jour on est?** | | | |
| Тип часа: | Обрада | | | |
| Циљ часа: | Усвајање нове лексике везане за календар | | | |
| Образовни и васпитни задаци: | **Образовни:**  усвајање израза за дане и месеце у години и бројева до 59  **Васпитни:**  развијање свести о важности усвајања календара  **Функционални:**  оспособљавање ученика да кажу бројеве и датуме | | | |
| Облик рада: | Фронтални, индивидуални, групни, рад у паровима | | | |
| Наставне методе: | Аудио-визуелна, текстуална, демонстративна, метод писања, метода практичне активности | | | |
| Наставна средства: | Уџбеник , радна свеска, картице, слике, часописи, цд плејер, табла, маркер/креда | | | |
| Корелација са другим предметима: | Енглески језик, српски језик | | | |
| **ВРЕМЕНСКА СТРУКТУРА ЧАСА (ТОК ЧАСА)** | | | | |
| **Уводни део:**  (5 минута) | Наставник уводи нову наставну тему која је у вези са календаром.  Наставник постави питање ученицима „*Quel jour on est­?“* и уједно им каже да је то наслов лекције коју треба да обрађују. | | | |
| **Главни део:**  (35 минута) | **Уџбеник, страна 22.**  Наставник позове ученике да отворе уџбенике на 22. страни и да посматрају илустрацију и питања у активности број 1.    Наставник ће ученицима указати након тога на поднаслов испод кога су написани дани у недељи и месеци у години. Не треба заборавити да им се скрене пажња на то како су настали дани у недељи у француском језику ( први део речи представља одређено небеско тело, т.ј. планету а други део речи је латински почетак речи „дан- ***di*** *(es)“: „lundi“ (luna dies – дан месеца)* Требало би омогућити ученицима да они погоде која је планета у питању.  Треба такође истаћи да назив за недељу нема такву етимологију. Ученици понављају хорски дане у недељи, а онда се приступа истом усвајању лексике која је везана за месеце у години.  Наставник укључује аудио снимак за активност бр.1. ученици слушају снимак два пута, а онда одговарају на питања која се налазе испод илустрације.  Потом се приступа увежбавању лексике која је везана за дане у недељи. Ученици постављају питање једни другима :   * “*Quel jour tu préfères?“* – у одговору је неопходно да употребе детерминант „le“.   Наставник такође може да уведе игру у којој сви ученици понављају најпре дане у недељи, а потом месеце у години: нпр. наставник одреди да ученици говоре сваки други дан или сваки трећи који иде за њим, па један ученик треба да каже „lundi“, други ученик каже „mercredi“, трећи ученик каже „vendredi“, а четврти каже „dimanche“. Уколико неко погреши, испада из игре.  У игри датума, један ученик каже датум на српском, а други ученик каже тај дан и датум на француском.  Након тога, приступа се учењу бројева до 59. Ученици хорски понављају за наставником броје од 0 до 59. Онда, наставник постави питања из активности бр.3, а која се тичу броја дечака и девојчица у разреду.  За увежбавање бројева, наставник такође може да уведе игру у којој сваки ученик изговори број који је на реду, све док не дођу до броја 59.  Да би утврдили десетице уз које се користи везник „et“ може да се приступи увежбавању бројева 21,31,41,51, тако исто за 22,32,42...... и тако редом.  Такође може да се започне игра у којој треба да се избаци неки број, нпр.6, па када дође ред на ученика који треба да избовори број у коме је присутан тај број, ученик не сме да изговори , већ он буде прескочен.  Да би се задржала динамика часа, наставник може да укључи песмицу о бројевима или да је подели одштампану на папирима:  *Un, deux, trois, claque tes doigts*  *Quatre, cinq, six, tape tes cuisses*  *C’est la sept sur la tête,*  *Huit, neuf, dix tous les enfants applaudissent*  *Оnze, douze, treize, sur la chaise*  *Quatorze, quinze, comme le singe*  *Seize, dix-sept sur la tête*  *Dix-huit, dix-neuf, vingt*  *On recommence tape tes mains…*  Када заврше ту активност, наставник приступа укључивању аудио снимка из активности 4, у којој ученици треба да погоде који су датуми изостављени. Снимак се слуша два пута, а провера се врши на страни 61.  Да би што боље савладали научене бројеве и календарске појмове, може да им се предложи иста активност у којој они сами треба да повежу датуме и бројеве.  У активности бр.5., ученици треба да напишу у својим свескама датуме за имена особа који су дата у том вежбању.  У последњој активности, наставник напише на табли питање:   * *Quelle est ta date de naissance?* * *Quand est-ce que tu es né?*   као и почетак одговора:   * *Je suis né(e) le......*   и замоли ученике да у паровима једни другима поставе то питање и да кажу свој датум рођења. | | | |
| **Завршни део:**  (5 минута) | У последњој активности је дата множина помоћног глагола *„être“.* Након што хорски понове глагол, наставник може да напише питање на табли у коме ће бити садржана множина овог глагола, као и питање у вези са календаром:   * *Quel jour sommes-nous (est-on) ?* * *Quelle date sommes-nous (est-on) ?*   Пре него што ученици одговоре на задато питање, наставник треба да нагласи да се у француском језику користи овај глагол у 1.лицу множине или у 3.лицу једнине, коришћењем заменице „*on“* , да би се дао одговор у вези са даном и датумом:   * *Nous sommes (on est.....) lundi.* * *Nous sommes ( on est.....) le 27 janvier*   **Домаћи задатак**: Радна свеска, страна 21. (цела страна), страна 27. (од активности бр.2 до краја стране) | | | |
| **ЗАПАЖАЊА О ЧАСУ И САМОЕВАЛУАЦИЈА** | | | | |
| Проблеми који су настали и како су решени: | | | | |
| Следећи пут ћу променити/другачије урадити: | | | | |
| Општа запажања: | | | | |