|  |  |  |  |  |
| --- | --- | --- | --- | --- |
| ПРЕДМЕТ: **Француски језик за 5. разред основне школе** | | | | |
| УЏБЕНИК: **Merci 1** | | | ИЗДАВАЧ: **Дата Статус** | |
| НАСТАВНИК**:** | | | | |
| ЧАС БРОЈ**: 06** | | ОДЕЉЕЊЕ**: V** | | ДАТУМ**:** |
| Наставна тема: | **UNITÉ 1 - Bonjour du monde** | | | |
| Наставна јединица: | **Je comprends le professeur** | | | |
| Тип часа: | Обрада | | | |
| Циљ часа: | Упознавање ученика са вокабуларом везаним за учионицу | | | |
| Образовни и васпитни задаци: | **Образовни:**  - усвајање нове лексике, а у вези са захтевима наставника у току часа  - усвајање израза који су корисни за учтиву комуникацију у току наставног процеса  **Васпитни:**  - оспособљавање ученика за пристојном комуникацијом на француском језику  **Функционални:**  - развијање способности употребе вокабулара у вези са школом | | | |
| Облик рада: | Фронтални, индивидуални | | | |
| Наставне методе: | Аудио-визуелна, текстуална, демонстративна, метод писања, метода практичне активности | | | |
| Наставна средства: | Уџбеник, радна свеска, картице, слике, часописи, цд плејер, табла, маркер/креда, дигитални уџбеник | | | |
| Корелација са другим предметима: | Енглески језик, српски језик | | | |
| **ВРЕМЕНСКА СТРУКТУРА ЧАСА (ТОК ЧАСА)** | | | | |
| **Уводни део:**  (5 минута) | Наставник замоли ученике да отворе свеске како би проверио домаћи задатак. Још једном је важно да се назначи да је веома битно да наставник има повратну информацију како ученици раде домаћи задатак, јер се очекује од њих да сами раде код куће, с обзиром на то да се учи пуно непознатих ствари на почетним часовима језика.  Ученици ће усмено изражавати своје одговоре и наставник се труди да сваки ученик узме учешће у наставном процесу. | | | |
| **Главни део:**  (35 минута) | **Compréhension orale (**уџбеник, страна 9, 1. задатак)  Наставник позове ученике да отворе уџбенике на страни број 9. Након тога се емитује аудио-снимак и објасни се ученицима да је реч о вежбању у коме треба да повежу реченице са илустрацијама. Наставник понови поступак још једном. Ученици и даље посматрају илустрације, али сада они понављају реченице које су чули.  Наставник замоли ученике да отворе страну 59., на којој се налазе транскрипције аудио снимака. Наставник пусти још једном аудио снимак, али овог пута ученици треба да гледају у текст и да понављају реченице које чују. Након тога, настаник бира неколико ученика који ће да прочитају те реченице и да их заједно са њим преведу.  У почетку ће им то представљати потешкоћу, јер нису још увек стекли навику, али ће након неколико поновљених реченица, вежба бити усвојена.  Такође им треба скренути пажњу да су ове реченице написане у заповедном начину другог лица множине и да се глаголи у том лицу у изговору увек завршавају словом *„е“.*  Након тога, приступа се аудио снимку у **Activité 2.,** где је такођепотребно да ученици препознају које реченице припадају којој фоторафији, а онда се опет емитује исти снимак, али овог пута ученици гледају транскрипцију на страни 59. , читају реченице и преводе их.  **Activité 3**  Наставник замоли ученике да обрате пажњу на слике и да пробају сами да погоде која реченица одговара којој слици. Потом се приступа слушању аудио снимка да би ученици могли да чују интонативно исправан изговор истих.  Такође, ученици би требало на основу интонације и изговора да изведу закључак шта значе изрази који су написани на крају ових реченица :   * “*s’il te plaît, s’il vous plaît“*.   Наставник позове ученике да отворе радну свеску на страни 7. и да приступе изради активности бр.3 у којој треба да попуне реченице језичким изразима који су исписани у поставци вежбе и наглашава да те изразе подједнако користе како ученици тако и професори. Такође сви хорски изговарају и понављају те реченице, након чега наставник постави питања:   * *Que dit le professeur?* * *Que disent les élèves?* | | | |
| **Завршни део:**  (5 минута) | У овом делу часа ученици ће, уз наставникову помоћ, покушати сами да изрекну одређену реченицу са наученим изразима за учтивост, а задатак других ће бити да кажу шта та реченица значи на српском језику.  Овај задатак може представљати игру коју ће ученици играти за поене , што ће свакако додатно побудити њихово интересовање за меморисањем речи на француском језику.  **Домаћи задатак:**  Радна свеска, страна 7, 2.задатак | | | |
| **ЗАПАЖАЊА О ЧАСУ И САМОЕВАЛУАЦИЈА** | | | | |
| Проблеми који су настали и како су решени: | | | | |
| Следећи пут ћу променити/другачије урадити: | | | | |
| Општа запажања: | | | | |