|  |  |  |  |  |  |
| --- | --- | --- | --- | --- | --- |
| ПРЕДМЕТ: **Француски језик за 5. разред основне школе** | | | | | |
| УЏБЕНИК: **Merci 1** | | | | ИЗДАВАЧ: **Дата Статус** | |
| НАСТАВНИК**:** | | | | | |
| ЧАС БРОЈ**: 28** | | | ОДЕЉЕЊЕ**: V** | | ДАТУМ**:** |
| Наставна тема: | | **UNITÉ 2** | | | |
| Наставна јединица: | | **Apprendre à apprendre** | | | |
| Тип часа: | | Утврђивање | | | |
| Циљ часа: | | Ученик ће бити у стању да каже шта је успео да научи у писаној и усменој комуникацији | | | |
| Образовни и васпитни задаци: | | **Образовни:**  - обнављање усвојених језичких структура  **Васпитни:**  - развијање свести о усвојеном знању  **Функционални:**  -употреба усвојене лексике у писаном и говорном језику, оспособљавање ученика да користе научене изразе и реченице | | | |
| Облик рада: | | Фронтални, индивидуални, групни, рад у паровима | | | |
| Наставне методе: | | Аудио-визуелна, текстуална, демонстративна, метод писања, метода практичне активности | | | |
| Наставна средства: | | Уџбеник, радна свеска, картице, слике, часописи, цд плејер, табла, маркер/креда | | | |
| Корелација са другим предметима: | | Енглески језик, српски језик | | | |
| **ВРЕМЕНСКА СТРУКТУРА ЧАСА (ТОК ЧАСА)** | | | | | |
| **Уводни део:**  (7 минута) | | Наставник најпре провери домаћи задатак тако што замоли ученике да прочитају како су описали своју улицу и шта је карактеристично за њу. | | | |
| **Главни део:**  (31 минут) | **Радна свеска, страна 18, 1.2.3.4. задатак**  Од ученика се захтева да у првом задатку заокруже одговоре ***да*** или ***не*** за седам исказа који су дати. Наставник даје објашњења за рад и преводи речи које су непознате.  Након добијених одговора, било би корисно да се анализира колико ученика је успело да усвоји све оно што су учили у претходном периоду, т.ј. колико њих је дало потврдан одговор на тражене исказе, а колико њих је заокружило негативан одговор.  Након те анализе, наставник треба да обави разговор с ученицима да би увидео које су то ствари које су ученицима представљале тешкоћу у учењу и да их замоли да му увек укажу шта не разумеју, да би лакше превазишли препреке у учењу.  Корисност ове активности 1. би била још делотворнија, уколико би наставник прочитао сваку реченицу понаособ, а онда ученици хорски понављали за њим.  Након тога, било би добро да неколико ученика прочита и преведе дате реченице, јер је начин на који су оне написане карактеристичан за завршетак обраде и утврђивања сваке језичке целине. Тако би сви ученици почели да усвајају структуре које су карактеристичне за овакав вид рада на часу.  У активности број 2., од ученика се тражи у вежби слушања да погоде о којим је илустрацијама реч. Ученицима треба скренути пажњу да је начин на који се ради ово вежбање слично вежбама које се раде на испиту Делфа А1, да би полако почели да схватају да је то један од начина на који могу да се припреме за полагање тог испита.  У последњем питању у овом вежбању, ученици треба на свом језику да резимирају ситуацију која је дата у активности, а онда би било добро да, уз помоћ наставника, напишу те исте реченице на француском и да их понове у усменој продукцији.  Друга врста вежбе коју ученици могу да ураде у овој активности је да затворе радне свеске и да, у игри парова, један ученик поставља питања у вези са снимком, а да други ученик одговори на задато питање.  У активности бр.3, задатак ученика је да, након другог слушања аудио снимка, напишу три речи које су разумели у вежби слушања.  Активност бр.4. је последња активност на тој страни и задатак ученика је да прочитају изразе који су ту дати и да заокруже један од два понуђена одговора који имају слично значење. | | | | |
| **Завршни део:**  (7 минута) | Наставник ученицима подели коверте, у свакој коверти се налази по једно питање и два одговора. Задатак ученика је да заокруже тачан одговор и да прочитају и питање и одговор. Сва питања се односе на претходно усвојене језичке структуре.  **Домаћи задатак:**  Наставник замоли ученике да донесу за следећи час хамер папир, неку фотографију Београда , малу фотографију мапе Србије са уписаним великим градовима и своју личну фотографију, фломастере или бојице, лепак и маказе, да би могли да приступе изради пројекта. | | | | |
| **ЗАПАЖАЊА О ЧАСУ И САМОЕВАЛУАЦИЈА** | | | | | |
| Проблеми који су настали и како су решени: | | | | | |
| Следећи пут ћу променити/другачије урадити: | | | | | |
| Општа запажања: | | | | | |