|  |  |  |  |  |  |
| --- | --- | --- | --- | --- | --- |
| ПРЕДМЕТ: **Француски језик за 5. разред основне школе** | | | | | |
| УЏБЕНИК: **Merci 1** | | | ИЗДАВАЧ: **Дата Статус** | | |
| НАСТАВНИК**:** | | | | | |
| ЧАС БРОЈ**: 46** | | ОДЕЉЕЊЕ**: V** | | ДАТУМ**:** | |
| Наставна тема: | **UNITÉ 4** | | | | |
| Наставна јединица: | **Je donne un cadeau** | | | | |
| Тип часа: | Обрада, утврђивање | | | | |
| Циљ часа: | Оспособљавање ученика да користе предложне изразе за место | | | | |
| Образовни и васпитни задаци: | **Образовни:**  - усвајање нових језичких структура и израза везаних за простор  **Васпитни:**  - развијање свести о важности коришћења предложних израза у комуникацији  **Функционални**  - оспособљавање ученика да примене у комуникацији стечено знање | | | | |
| Облик рада: | Индивидуални, фронтални, групни, рад у паровима | | | | |
| Наставне методе: | Аудио-визуелна, текстуална, демонстративна, метод писања, метода практичне активности | | | | |
| Наставна средства: | Уџбеник , радна свеска, картице, слике, часописи, цд плејер, табла, маркер/креда | | | | |
| Корелација са другим предметима: | Енглески језик, српски језик | | | | |
| **ВРЕМЕНСКА СТРУКТУРА ЧАСА (ТОК ЧАСА)** | | | | | |
| **Уводни део:**  **(7 минута)** | Наставник подели ученицима кориговане тестове и објасни им карактеристичне грешке које су направили. | | | | |
| **Главни део:**  **(33 минута)** | Наставник замоли ученике да отворе уџбенике на страни 36. и укаже им на илустрације испод којих су написани предлози за место.  Након тога, ученици треба да ураде активност бр.1 у којој имају написане три реченице с управо наученим предлозима испод фотографије. Њихов задатак је да кажу да ли су ти искази тачни или погрешни.  Активност бр.4 је игра која се игра у паровима. Један ученик поставља питање у вези са поклоном који је приказан, а други треба да погоди о ком поклону је реч. У овој активности се обнављају боје, а наставник може да дода такође и описне придеве, да би вежба била компликованија и занимљивија.  Вежбања која су дата у Радној свесци на страни 34. служе да би се употпунило и усвојило знање новог вокабулара везаног за простор.  Активност бр.1 захтева од ученика да напишу реченице у којима ће користити предлоге*: „sur, sous, devant, derrière*“, помажући се фотографијом која је ту дата.  Активност бр. 2 је вежба слушања у којој ученици треба да попуне реченице одговарајућим предлогом који су претходно користили.  Наставник се затим поново усредсређује на уџбеник и на страну 36. и указује ученицима на лексику која је уоквирена жутом бојом , а која представља речи које се користе за славље или прославу:   * *Un gâteau - Une guirlande* * *Un cadeau - Un ballon* * *Un chapeau - Une bougie*   Да би лакше усвојили нову лексику, ученици треба да ураде вежбање бр.2 , у коме су им дате 4 речи с испреметаним словима, а њихов задатак је да открију које су то речи.  Последња вежба на тој страни је игра у којој учествује по два ученика. Један ученик треба да организује своју журку. Он је описује свом другу користећи научену лексику везану за предлоге за место и за речи које се користе за прославу, а задатак његовог друга је да нацрта оно што је чуо, па да то представи свом пару.  Наставник надгледа активност и бележи постигнуте резултате. | | | | |
| **Завршни део:**  **(5 минута)** | Пет минута пред крај часа наставник замоли ученике да приступе фонетској вежби слушања (активност бр.5) у којој имају задатак да погоде да ли се у речима које су чули јавља затворено /е/, отворено /з/ или немо /ǝ/. Решења могу да се погледају на страни 62.  Домаћи задатак: Радна свеска, вежба 3,4 | | | |
| **ЗАПАЖАЊА О ЧАСУ И САМОЕВАЛУАЦИЈА** | | | | |
| Проблеми који су настали и како су решени: | | | | |
| Следећи пут ћу променити/другачије урадити: | | | | |
| Општа запажања: | | | | |