|  |  |  |  |  |
| --- | --- | --- | --- | --- |
| ПРЕДМЕТ: **Француски језик за 5. разред основне школе** | | | | |
| УЏБЕНИК: **Merci 1** | | | ИЗДАВАЧ: **Дата Статус** | |
| НАСТАВНИК**:** | | | | |
| ЧАС БРОЈ**: 20** | | ОДЕЉЕЊЕ**: V** | | ДАТУМ**:** |
| Наставна тема: | **UNITÉ 2** | | | |
| Наставна јединица: | **Comment tu t’appelles?** | | | |
| Тип часа: | Обрада | | | |
| Циљ часа: | Ученик ће бити у стању да представи себе и друге користећи основни вокабулар на задату тему | | | |
| Образовни и васпитни задаци: | **Образовни:**   * усвајање лексике у вези са представљањем   **Васпитни:**   * уочавање сличности и разлике у начину представљања уразличитим културама   **Функционални:**   * развијање способности код ученика да изразе усвојене језичке структуре | | | |
| Облик рада: | Фронтални, индивидуални, групни, рад у паровима | | | |
| Наставне методе: | Аудио-визуелна, текстуална, демонстративна, метод писања, метода практичне активности | | | |
| Наставна средства: | Уџбеник, радна свеска, картице, слике, часописи, цд плејер, табла, маркер/креда | | | |
| Корелација са другим предметима: | Енглески језик, српски језик | | | |
| **ВРЕМЕНСКА СТРУКТУРА ЧАСА (ТОК ЧАСА)** | | | | |
| **Уводни део:**  (5 минута) | На почетку часа наставник прегледа домаћи задатак који су ученици имали у радној свесци и обнавља научене језичке структуре које су том приликом биле усвојене | | | |
| **Главни део:**  (35 минута) | **Уџбеник, страна 16**  Наставник замоли ученике да отворе уџбенике на овој страни и да усредсреде своју пажњу на глагол „***s’appeler“*** који је издвојен и означен црвеном бојом.  Пре него што објасни када се и како користи глагол у повратном стању, потребно је указати ученицима на личне несамосталне заменице и истаћи да ниједан глагол у француском језику не може бити употребљен без свог субјекта, било да се ради о именици или заменици.  Неопходно је такође подсетити их на две заменице које су усвојене на претходном часу и које се користе искључиво у самосталном облику ***(moi/toi),***т.ј. да се уз њих не сме користити глагол у личном глаголском облику.  Затим је неопходно истаћи заврештке овог глагола у различитим лицима једнине и написати их на табли:   * ***је..........e*** важно је напоменути да се ниједан од ових наставака * ***tu..........es*** никадне изговара, што значи да се сви облици у једнини * ***il / elle .....e*** исто читају и да је једини начин на који се разликују   лица употреба личних заменица.    Исто тако, потребно је уочити да овај глагол има одређену неправилност, т.ј.да се инфинитив пише са јеним словом ***„l“,*** а да се цела једнина презента пише са два слова ***„ll“.***  Затим, наставник пита ученике да ли знају које је најчешће име у Француској, и мушко и женско. Очекује се да су ученици чули за имена као што су :  - *Pierre, François, Paul*, а од женских:  - *Milène, Marie, Amélie…*  Након тога, наставник дели ученике на парове да би започели увежбавање спеловања речи, а истовремено да би усвојили што већи број француских имена.  Задатак једног ученика у пару је да спелује име које му наставник предложи, а другог ученика да запише спелована слова и да прочита име. Игру понове два пута, да би оба ученика увежбали и спеловање и писање и изговор француских имена.  Када све групе заврше ову игру, наставник им скрене пажњу на она имена у француском језику која могу бити и мушка и женска, као нпр.:   * *Charlie, Alix, Maxence, Dominique, Leone, Claude.*   Треба искористити ову прилику да се ученицима објасни један традиционални културолошки обичај који постоји у Француској, а тиче се имендана.  Свака особа има свој имендан, који се слави на исти начин као рођендан, а у славу имена које неко носи. На пример 13. децембра је Лусиндан. Тога дана свима које носе то име се каже „Срећан дан Луси”.  Наставник ће поставити питање ученицима која се имена најчешће срећу у српском језик:   * *Quels prénoms sont très populaires en Serbie ?*   А после тога ће се свако од ученика представити, говорећи своје име, па презиме. Веома је битно да се ученицима нагласи да се у француском језику ***презиме*** каже: ***nom,*** а ***име*** : ***prénom.*** Након тога ће се они редом представљати. На пример:   * *Mon nom est Petrovic.* * *Mon prénom est Marko.*   Сви ученици треба да учествују у овој активности. | | | |
| **Завршни део:**  (5 минута) | Наставник замоли ученике да приступе изради активности 3. на истој страни. Понуђене су им 4 реченице које треба да убаце по смислу у празне облачиће изнад илустрације.  Затим ће прочитати добијене дијалоге.  У последњој активности, наставник замоли једног ученика да буде добровољац и да на табли мимиком имитира једну славну личност, која је свима позанта. Задатак ученика је да открију ко је та особа и да на француском кажу: „***Il/elle s’appelle“* ..** | | | |
| **ЗАПАЖАЊА О ЧАСУ И САМОЕВАЛУАЦИЈА** | | | | |
| Проблеми који су настали и како су решени: | | | | |
| Следећи пут ћу променити/другачије урадити: | | | | |
| Општа запажања: | | | | |