|  |  |  |  |  |  |  |
| --- | --- | --- | --- | --- | --- | --- |
| ПРЕДМЕТ:**Француски језик за 5.разред основне школе** | | | | | | |
| УЏБЕНИК: **Merci 1** | | | | ИЗДАВАЧ: **Дата Статус** | | |
| НАСТАВНИК**:** | | | | | | |
| ЧАС БРОЈ**: 64** | | | ОДЕЉЕЊЕ**: V** | | ДАТУМ**:** | |
| Наставна тема: | **UNITÉ 6** | | | | | |
| Наставна јединица: | **Je mange bien** | | | | | |
| Тип часа: | Обрада, утврђивање | | | | | |
| Циљ часа: | Оспособљавање ученика да опишу каква им је свакодневна исхрана | | | | | |
| Образовни и васпитни задаци: | **Образовни**:  - продубљивање знања у вези са навикама у исхрани  **Васпитни**:  - уочавање важности правилне исхране  **Функционални**:  - оспособљавање ученика да изразе у свакодневној комуникацији своје навике у исхрани | | | | | |
| Облик рада: | Фронтални, индивидуални, групни, рад у паровима | | | | | |
| Наставне методе: | Аудио-визуелна, текстуална, демонстративна, метод писања, метода практичне активности | | | | | |
| Наставна средства: | Уџбеник, радна свеска, картице, слике, часописи, цд плејер, табла, маркер/креда | | | | | |
| Корелација са другим предметима: | Енглески језик, српски језик, географија | | | | | |
| **ВРЕМЕНСКА СТРУКТУРА ЧАСА (ТОК ЧАСА)** | | | | | | |
| **Уводни део:**  **(5минута)** | Наставник може поред уобичајног поздрава приликом уласка у учионицу, да постави питање ученицима: „***Qu’est-ce que tu manges?“***  Одговори ученика уводе тему исхране и онога што треба да усвоје на часу. | | | | | |
| **Главни део:**  **(35минута)** | | Наставник ученицима каже да отворе уџбенике на страни 51. и да приступе изради теста који има за наслов питање којим је он започео час. Задатак ученика је да одговоре на питања са :   * “***pas du tout, un peu, beaucoup***“.   Након израде од неколико минута, ученици саберу резултате које су добили и на основу броја одговора за једну од предложене три варијанте, (од 3 до 6 за сваку од понуђених) читају савет који је важећи за ту групу одговора.  Активност бр.2 је вежба слушања у којој ученици треба да одговоре на два постављена питања. Провера тачности њихових одговора се врши на страни 64. Наставник чита транскрипцију текста и објашњава два важна израза која се јављају у том тексту : „***avoir faim; avoir soif“.***  Важно је нагласити разлику у односу на српски језик, где се користи презент глагола „***бити“*** : бити гладан, бити жедан... јер ученици користе глагол „***être***“ када хоће да кажу да су гладни или жедни, а не глагол ***„avoir“,*** тако да наставник треба често да понавља да се у француском користи тај глагол, да би успели да не праве паралелу са српским језиком.  Ученици читају текст по улогама неколико пута, а наставник укаже на изразе за количину који се појављују у том тексту ***(beaucoup de/d’; peu de/d’; trop de/d’)*** и нагласи да се увек иза њих користи „***de partitif“.***  Следећа активност је вежба разумевања прочитаног текста, коју ученици треба да раде самостално. Њихов задатак је да одговоре на питања која су написана испод текста.  Када заврше ту активност, наставник замоли ученике да прочитају урађене одговоре, тражећи од њих да покажу у ком делу текста су успели да пронађу тражени одговор.  Очекивани одговори су:  *а. C’est le petit déjeuner.*  *b. Il est important de prendre de aliments qui apportent beaucoup*  *d’énergie.*  *c. Pour ne pas grossir*  *d. Parce qu’on consomme peu d’énergie*  *e. Les fruits apportent des vitamines et le lait apporte du calcium.*  *f. Il faut boire peu de sodas, ces boissons sont très sucrées.*    Тада се приступа читању текста и писању непознатих речи и израза:   * *Important,e - une tartine* * *Laitier, ière - apporter* * *Chaud,e - varier* * *Récupérer - la force* * *Léger, ère - car* * *La nuit - consommer* * *La boisson - l’eau* * *La santé - attention* * *Sucré,e - le soir*   Потребно је да већина ученика прочита неки део овог текста, да би запамтили важне савете за исхрану који су у њему написани. | | | |
| **Завршни део:**  **(5минута)** | | Наставник подели ученике у неколико група и замоли их да припреме листу савета (написаних у императиву) за некога, да би имао уравнотежену и здраву исхрану у току једног дана.  **Домаћи задатак:** Радна свеска, страна 51. | | | |
| **ЗАПАЖАЊА О ЧАСУ И САМОЕВАЛУАЦИЈА** | | | | | |
| Проблеми који су настали и како су решени: | | | | | |
| Следећи пут ћу променити/другачије урадити: | | | | | |
| Општа запажања: | | | | | |