|  |  |  |  |  |
| --- | --- | --- | --- | --- |
| ПРЕДМЕТ: **Француски језик за 5. разред основне школе** | | | | |
| УЏБЕНИК: **Merci 1** | | | ИЗДАВАЧ: **Дата Статус** | |
| НАСТАВНИК**:** | | | | |
| ЧАС БРОЈ**: 15** | | ОДЕЉЕЊЕ**: V** | | ДАТУМ**:** |
| Наставна тема: | **UNITÉ 1 - Bonjour du monde** | | | |
| Наставна јединица: | **Apprendre à apprendre, compréhension écrite** | | | |
| Тип часа: | Обрада | | | |
| Циљ часа: | Фокусирање пажње ученика на писану продукцију | | | |
| Образовни и васпитни задаци: | **Образовни:**   * Увежбавање читања непознатог текста   **Васпитни:**   * Уочавање форме учтивог обраћања у писаној продукцији   **Функционални:**   * оспособљавање ученика да уоче лексику која им је непозната и да усредсреде своју пажњу на сличности | | | |
| Облик рада: | Фронтални, индивидуални, групни, рад у паровима | | | |
| Наставне методе: | Аудио-визуелна, текстуална, демонстративна, метод писања, метода практичне активности | | | |
| Наставна средства: | Уџбеник, радна свеска, картице, слике, часописи, цд плејер, табла, маркер/креда | | | |
| Корелација са другим предметима: | Енглески језик, српски језик | | | |
| **ВРЕМЕНСКА СТРУКТУРА ЧАСА (ТОК ЧАСА)** | | | | |
| **Уводни део:**  (5 минута) | **Cahier d`activité, page 10**  Наставник позове ученике да отворе радне свеске на страни број 10. Ученици треба да ураде задатке, 1.1.2.5.6. Улога наставника је да им објасни и да им укаже на разнородне вежбе које су ту дате и како да их ураде.  У 1. задатку наставник треба да им прочита и преведе 5 реченица за које ученици треба да заокруже „да“ или „не“ и самим тим да потврде или негирају тврдње коју су у њима предочене. Циљ ове активности је да се помогне ученицима да се фокусирају на начин на који успевају да разумеју одређене речи у француском језику. | | | |
| **Главни део:**  (34 минута) | У наредној активности која такође носи ознаку 1., дате су 4 илустрације унутар којих су представљене заставе одређених земаља са речју која означава одређени појам на том језику. Задатак ученика је да уоче сличности и разлике тих речи у различитим језицима и да погоде које су то државе и језици.  Након тога се приступа изради активности бр.2. пошто се ради о непознатом тексту који је написан у виду поруке, задатак наставника је да прочита ту поруку. Затим ученици треба да подвуку све речи које су им непознате и да покушају да одгонетну која су њихова значења. Да би то могли да ураде, наставник им скреће пажњу на то да треба да проуче контекст , т.ј. да погледају које су речи испред или иза тих речи, па ће им онда бити можда јасније.  Наставник остави 2-3 минута да би ученици могли да се концентришу, а онда напише непознате речи на табли. Пошто је лексика ове поруке потпуно нова, наставник треба да испише све оне речи које би могле да представљају тешкоћу за разумевање, а онда да заједно с ученицима преведе текст:   * *connaître - boire* * *manger - délicieux,euse* * *du beurre - de la confiture* * *comment - un thé*  Требало би потом приступити читању и увежбавању датог текста, али се води рачуна о томе да сваки ученик прочита барем један део текста.Уколико постоје тешкоће у изговору појединих речи, наставник треба да понови одређена правила за изговор, чак и више пута, пошто ученици још увек нису успели да формирају фонолошки систем француског језика.Да би увидео да ли су ученици усвојили дата правила, наставник тражи од ученика да му пронађуу датом тексту и у свескама запишу речи у којима се чује :***(wa) -***  bois, boit, croissant***(e) –*** déjeuner, délicieux, café, thé, connais, français, des, est***[ø]* -** déjeuner, délicieux, beurre Након тога, да би проверио колико су ученици успели да усвоје од прочитаног текста, наставник им поставља питања:   * *Qu’est-ce que les Français mangent au petit-déjeuner?* * *Qu’est-ce que les Français boivent au petit-déjeuner?* * *Qu’est-ce que le papa de Lucas mange au petit-déjeuner?* * *Qu’est-ce que la maman de Lucas mange au petit-déjeuner?* * *Qu’est-ce que le papa de Lucas boit au petit-déjeuner?* * *Qu’est-ce que la maman de Lucas boit au petit-déjeuner?*   Очекивани одговори су:   * *Ils mangent des croissants, des tartines avec du beurre et de la confiture.* * *Ils boivent du jus d’orange, du café ou du thé.* * *Son papa mange des tartines avec du beurre et de la confiture.* * *Sa maman mange des tartines avec du beurre et de la confiture.* * *Il boit du thé.* * *Elle boit un café.*   Наставник може да запише прво питање од ових предложених на табли, да би ученици лакше запамтили конструкцију у постављању овог типа питања. | | | |
| **Завршни део:**  (6 минута) | ***Радна свеска, задатак број 5 и 6***    Наставник замоли ученике да у радним свескама у активности бр.5 потраже на Интернету или у речнику превод 3 речи које су ту дате.  У последњој активности задатак ученика је да пронађу у овој језичкој целини све речи које су сличне српском језику.  **Домаћи задатак:** Наставник најави ученицима да ће на следећем часу радити диктат из обрађеног текста. Да би били мотивисани да што боље увежбају писање непознате лексике код куће, наставник им предлаже да испишу непознате речи по 5 пута и прецизира да ће сваки ученик који буде имао такву припрему добити оцену више на предстојећем диктату. | | | |
| **ЗАПАЖАЊА О ЧАСУ И САМОЕВАЛУАЦИЈА** | | | | |
| Проблеми који су настали и како су решени: | | | | |
| Следећи пут ћу променити/другачије урадити: | | | | |
| Општа запажања: | | | | |