|  |  |  |  |  |  |
| --- | --- | --- | --- | --- | --- |
| ПРЕДМЕТ: **Француски језик за 5. разред основне школе** | | | | | |
| УЏБЕНИК: **Merci 1** | | | | ИЗДАВАЧ: **Дата Статус** | |
| НАСТАВНИК**:** | | | | | |
| ЧАС БРОЈ**: 56** | | | ОДЕЉЕЊЕ**: V** | | ДАТУМ**:** |
| Наставна тема: | | **UNITÉ 6** | | | |
| Наставна јединица: | | **C’est bon** | | | |
| Тип часа: | | Обрада, утврђивање | | | |
| Циљ часа: | | Примена градива из претходне наставне теме као и увод у нову наставну тему | | | |
| Образовни и васпитни задаци: | | **Образовни**:  - обнављање стеченог знања у вези са пређеном граматиком и вокабуларом и упознавање са новом језичком грађом  **Васпитни**:  - развијање свести о неопходности понављања претходних и усвајања нових језичких структура  **Функционални**:  - оспособљавање ученика да примене своје знање у усменој продукцији | | | |
| Облик рада: | | Индивидуални, фронтални, групни | | | |
| Наставне методе: | | Аудио-визуелна, текстуална, демонстративна, метод писања, метода практичне активности | | | |
| Наставна средства: | | Уџбеник, радна свеска, картице, слике, часописи, цд плејер, табла, маркер/креда | | | |
| Корелација са другим предметима: | | Енглески језик, српски језик | | | |
| **ВРЕМЕНСКА СТРУКТУРА ЧАСА (ТОК ЧАСА)** | | | | | |
| **Уводни део:**  **(5 минута)** | | Пре него што започне обнављање градива из предходних лекција, наставник замоли ученике да отворе уџбенике на страни 47. где је представљена уводна страна нове језичке целине која је везана за храну.  Наставник предочи ученицима да ће кроз лекције и вокабулар нове језичке целине бити у стању да прочитају и разумеју рецепте и јеловнике, да ће умети да говоре о својим оброцима, да ће именовати места где могу да обедују и да броје од 60 до 100. | | | |
| **Главни део:**  **(35 минута)** | Након тога, наставник скрене пажњу ученицима да ће ускоро имати писмени задатак и да је зато потребно да полако почну да обнављају претходно научене лекције, јер писмени задаатак подразумева примену свега што су до сада научили.  Стога наставник замоли ученике да отворе радне свеске на страни 36. где је преостало неколико вежбања које нису успели да ураде.  У првој активности, ученици читају реченице и одговарају на питања са „да/не“.  Циљ вежбе је да ученици увиде шта умеју , а шта још не умеју да користе од језичких структура које су обрађивали.  У вежби бр. 2. ученици увежбавају своју визуелну меморију, јер треба да посматрају одређене речи 15 секунди, а онда да их запишу ( без гледања) на једном папиру. Исто тако, треба да нацртају неколико речи у свесци, да би боље запамтили њихово значење.  Активност бр.3. увежбава њихову аудитивну меморију. То је игра „глувих телефона“ наглас, где они почињу вежбу говорећи једну боју, па додају другу, и тако редом до краја.  Након тога, ученици слушају једну реченицу, па је понављају све брже и брже, а онда све спорије и спорије. Одмах затим треба да отпевају ту исту реченицу на начин на који се то ради у опери, у рок музици, у реп музици.......  Последња активност на тој страни тренира меморију гестова код ученика.  Њихов задаатак је измисле неки гест за речи које су им дате.  Страна 45. у радној свесци такође служи да се понови претходно научена језичка грађа. У активности бр. 1., ученици читају наглас реченицу по реченицу и одговарају на питања са „да/не“. То вежбање служи да ученици освесте оно што су успели да науче у претходној језичкој целини.  Вежба слушања у којој треба да повежу фотографије с описним придевом испод њих, помаже ученицима да кроз усмено разумевање обнове вокабулар о карактерима.  Активност бр.3. је такође вежба слушања у којој треба да дефинишу карактер на основу тона којим је реченица изговорена.  Последња активност на тој страни захтева од ученика да сами напишу по једну реченицу којом се описује карактер особе која је на фотографијама.  Пошто су обновили сва вежбања која нису била урађена из претходних језичких целина, наставник подсећа ученике да им је преостала једна неурађена аудио активност из нове језичке целине на страни 47. у уџбенику.  Снимак треба да се слуша два пута, а задатак ученика је да погоде шта Лиза и Лидо носе на излет од предложених производа. Провера тачности се врши на страни 63. | | | | |
| **Завршни део:**  **(5 минута)** | Наставник чита транскрипцију текста на 63. страни и објашњава речи и изразе који су непознати. | | | | |
| **ЗАПАЖАЊА О ЧАСУ И САМОЕВАЛУАЦИЈА** | | | | | |
| Проблеми који су настали и како су решени: | | | | | |
| Следећи пут ћу променити/другачије урадити: | | | | | |
| Општа запажања: | | | | | |