|  |  |  |  |  |
| --- | --- | --- | --- | --- |
| ПРЕДМЕТ: **Француски језик за 5. разред основне школе** | | | | |
| УЏБЕНИК: **Merci 1** | | | ИЗДАВАЧ: **Дата Статус** | |
| НАСТАВНИК**:** | | | | |
| ЧАС БРОЈ**: 19** | | ОДЕЉЕЊЕ**: V** | | ДАТУМ**:** |
| Наставна тема: | **UNITÉ 2** | | | |
| Наставна јединица: | **Ça va super !** | | | |
| Тип часа: | Обрада | | | |
| Циљ часа: | Ученик ће бити у стању да користи изразе за поздрављање | | | |
| Образовни и васпитни задаци: | **Образовни:**   * Усвајање израза за поздрављање   **Васпитни:**   * развијање свести о важности учтивог поздрављања   **Функционални:**   * развијање способности употребе израза везаних за задату тему | | | |
| Облик рада: | Фронтални , индивидулани , групни, рад у паровима | | | |
| Наставне методе: | Аудио-визуелна, текстуална, демонстративна, метод писања, метода практичне активности | | | |
| Наставна средства: | Уџбеник, радна свеска, картице, слике, часописи, цд плејер, табла, маркер/креда | | | |
| Корелација са другим предметима: | Енглески језик, српски језик | | | |
| **ВРЕМЕНСКА СТРУКТУРА ЧАСА (ТОК ЧАСА)** | | | | |
| **Уводни део:**  (8 минута) | Наставник замоли ученике да отворе уџбенике на страни 15. и да обрате пажњу на изразе који су издвојени и болдовани жутом бојом. Наставник прочита сваки израз и тражи од ученика да хорски понове за њим, напише на табли изразе и преведе их.   * *Pour - Saluer - Dire - Bonjour* * *Bonsoir - Salut - Au revoir - Comment* * *Mal - Bien - Merci - Très* * *Ça va - Ecouter - Montrer - L’image* | | | |

|  |  |
| --- | --- |
| **Главни део:**  (33 минута) | Након тога приступа се слушању аудио снимка у активности бр. 1  Ученици пажљиво слушају три дијалога и потребно је да их повежу са датим илустрацијама.  Да би проверили да ли су правилно повезали дијалоге с илустрацијама, ученици отварају уџбенике на страни 60. наставник чита дијалоге, пише непознату лексику на табли и преводи је.  Затим замоли неке од ученика да прочитају по улогама дијалоге и потруди се да у тој активности учествује што већи број њих.  Активност бр.2 служи да би се уочила разлика у учтивом поздрављању с особама које су блиске и с особама које се не познају баш најбоље, тако да је задатак ученика да повежу понуђене речи са датим фотографијама.  Затим се приступа слушању аудио снимка у активности бр.3 у којој ученици треба да опонашају интонацију изговорених израза, али и да мимиком лица покажу да су разумели значења реченица :  😀 🥺 😳 😄  Пре него што ученици почну да раде вежбу из активности бр.4 , наставник треба да им укаже на значење и начин употребе заменица: „***Moi / toi“.***  Након тога, ученици преписују дијалоге из активности бр. 4 у свеске и допуњују их предложеним заменицама.  Када заврше ту активност, потребно је да у паровима одглуме попуњене дијалоге и да их барем једном преведу.  Наставник треба да ангажује још неколико ученика који ће глумити дијалоге користећи своја сопствена имена.  У активности бр.5 од ученика се тражи да одиграју по улогама дијалог који сами треба да осмисле, по моделу дијалога који је дат у том вежбању. |
| **Завршни део:**  (5 минута) | **Радна свеска, страна 13, 1. задатак**  Наставник позове ученике да отворе радне свеске и да на основу вињета које су им дате формирају 4 речи и да их напишу.  У вежби бр.2 ученици треба да заокруже речи које чују на снимку. А након другог слушања имају задатак да попуне речи чије прво слово је написано у вежбању.  **Домаћи задатак** : активност 4. и 5. на истој страни у радној свесци |
| **ЗАПАЖАЊА О ЧАСУ И САМОЕВАЛУАЦИЈА** | |
| Проблеми који су настали и како су решени: | |
| Следећи пут ћу променити/другачије урадити: | |
| Општа запажања: | |