|  |  |  |  |  |
| --- | --- | --- | --- | --- |
| ПРЕДМЕТ: **Француски језик за 5. разред основне школе** | | | | |
| УЏБЕНИК: **Merci 1** | | | ИЗДАВАЧ: **Дата Статус** | |
| НАСТАВНИК**:** | | | | |
| ЧАС БРОЈ**: 25** | | ОДЕЉЕЊЕ**: V** | | ДАТУМ**:** |
| Наставна тема: | **UNITÉ 2** | | | |
| Наставна јединица: | **Tu habites où?** | | | |
| Тип часа: | Обрада | | | |
| Циљ часа: | Ученик ће бити у стању да разликује групе глагола у српском и француском језику, да користи садашње време глаголе прве групе, да поставља питања | | | |
| Образовни и васпитни задаци: | **Образовни:**  - усвајање презента и инфинитива  **Васпитни:**  - развијање свести о важности употребе презента неправилних глагола, као и формирања питања у вези са задатом темом  **Функционални:**  - развијање способности употребе презента и инфинитива правилних глагола, | | | |
| Облик рада: | Фронтални, индивидуални, групни, рад у паровима | | | |
| Наставне методе: | Аудио-визуелна, текстуална, демонстративна, метод писања, метода практичне активности | | | |
| Наставна средства: | Уџбеник, радна свеска, картице, слике, часописи, цд плејер, табла, маркер/креда | | | |
| Корелација са другим предметима: | Енглески језик, српски језик | | | |
| **ВРЕМЕНСКА СТРУКТУРА ЧАСА (ТОК ЧАСА)** | | | | |
| **Уводни део:**   1. минута) | Наставник уводи појам инфинитива. Објашњава ученицима да је то непроменљив глаголски облик и наводи ученике да му кажу колико има глаголских група у српском језику .  Уколико ученици нису у стању сами да дођу до одговора наставник наведе неколико примера :   * ***радити, ићи , плести....***   на основу којих се закључује да у српском језику постоје три глаголске групе.  Наставник то исто правило примени на француски језик и каже да у француском језику постоје три правилне глаголске групе   * ***-er, -ir, -re***   и нагласи да ће прво усвајати глаголе прве групе који се завршавају на ***– еr :***   * Parl**er /** habit**er** / aimer | | | |
| **Главни део:**  (35 минута) | **Уџбеник, страна 18**  Наставник позове ученике да отворе уџбенике на 18. страни. Од ученика се очекује да усредсреде пажњу да црвени правоугаоник у коме је написано садашње време глагола „***parler/ habiter“*** у једнини***.***  Задатак ученика је да уоче, ако је то могуће како се гради садашње време у француском језику, посматрајући наставке који су издвојени црвеном бојом, потом наставник прочита дате облике и подсети ученике на садашње време глагола „***s’appeler“,*** у једнини.  Пошто је у том првоугаонику издвојено правило како се користи глагол ***habiter***   * уз градове ( уз помоћ предлога ***„à“)***   наставник може да замоли ученике да отворе уџбеник на страни бр.70. на којој имају карту Француске са уцртаним градовима.  Њихов задатак је да започну вежбу у којој један број ученика поставља питање:   * *Оù habites-tu? -* очекивани одговор је : * *J’habite à Paris...à Nantes...à Toulouse.....à Nice* * *Avec qui habites-tu ? -* очекивани одговор је : * *J’habite avec ma famille.*   Потребно је објаснити појам елизије који се појављује у француском језику испред одређеног члана и испред личне заменице првог лица и нагласити да је изговор у том случају као да је у питању једна реч, јер је примећена тенденција да ученици увек направе паузу у изговору, када виде апостроф :   * *L(****e)’*** *avion, - l(****a)’*** *amie, j(****e)’*** *aime, - j(****e)’*** *habite*   Зато наставник треба да изговори сваку од ових синтагма и нетачно и тачно и да затраже од ученика да и они учине исту ствар, да би могли да усвоје правилан изговор.  Наставник им испише нове упитне речи и изразе на табли као и њихова значења.  Треба усмерити ученике како да формирају питање, редослед речи и слично, очекује се да ученици праве грешке, али се од наставника очекује да грешке толерише и да ученицима помогне уколико је потребно.  Други глагол који је важан за комуникацију је глагол „parler“ уз називе језика. Ученицима треба објаснити да су речи које означавају језике исте као и националности, тако да они могу одмах да користе реченицe :   * „ *Je parle serbe, tu parles anglais, il parle portugais, elle parle espagnol.......“*   У активности бр.2, ученицима је понуђена игра потапања бродова. Њихов задатак је да направе табелу са три глагола прве групе, у коју ће да унесу бродове где желе :   |  |  |  |  | | --- | --- | --- | --- | |  | habiter | parler | s’appeler | | је |  |  |  | | tu |  |  |  | | il |  |  |  | | elle |  |  |  |   и да поставе питање свом другу са којим су у групи :   * „*Tu habites à Seville? Oui, j’habite à Seville.*   Активност бр.3 је заснована на вежби да ученици постављају питање једни другима у вези са њиховим омиљеним славним личностима:   * *Où habite Eva Longoria?* * *Elle habite à ...........* | | | |
| **Завршни део:**  (5минута) | **Радна свеска, страна 16. вежба 1, 3.**  У активности бр. 1 ученици треба да :   * *а)* *тачно напишу реченице чији је ред речи испреметан* * *б) попуне реченице речима које су им понуђене*   У активности бр.5 треба да обележе знак у табели када чују ***(ʒ)***  За домаћи задатак ученици треба да ураде активност бр.3 (да попуне облике садашљег времена глагола који су понуђени) и активност бр.4 (да попуне реченице по моделу који им је понуђен) | | | |
| **ЗАПАЖАЊА О ЧАСУ И САМОЕВАЛУАЦИЈА** | | | | |
| Проблеми који су настали и како су решени: | | | | |
| Следећи пут ћу променити/другачије урадити: | | | | |
| Општа запажања: | | | | |