|  |  |  |  |  |
| --- | --- | --- | --- | --- |
| ПРЕДМЕТ: **Француски језик за 5. разред основне школе** | | | | |
| УЏБЕНИК: **Merci 1** | | | ИЗДАВАЧ: **Дата Статус** | |
| НАСТАВНИК**:** | | | | |
| ЧАС БРОЈ**: 18** | | ОДЕЉЕЊЕ**: V** | | ДАТУМ**:** |
| Наставна тема: | **UNITÉ 2** | | | |
| Наставна јединица: | **C’est qui** | | | |
| Тип часа: | Утврђивање | | | |
| Циљ часа: | Ученик ће бити у стању да представи себе и друге користећи усвојене лексичке конструкције | | | |
| Образовни и васпитни задаци: | **Образовни:**   * обнављање лексике који се односе на представљање личности   **Васпитни:**   * развијање способности за разликовање особа   **Функционални:**   * употребљавање лекисчких израза ради описа неке личности | | | |
| Облик рада: | Фронтални , индивидулани , групни, рад у паровима | | | |
| Наставне методе: | Аудио-визуелна, текстуална, демонстративна, метод писања, метода практичне активности | | | |
| Наставна средства: | Уџбеник, радна свеска, картице, слике, часописи, цд плејер, табла, маркер/креда | | | |
| Корелација са другим предметима: | Енглески језик, српски језик | | | |
| **ВРЕМЕНСКА СТРУКТУРА ЧАСА (ТОК ЧАСА)** | | | | |
| **Уводни део:**  (5 минута) | Наставник изведе пар ученика испред табле. На пример, да буду 2 дечака и 2 девојчице.  Показује најпре на девојчицу и обраћа се ученицима:   * *C’est une fille. C’est Anne.* * *C’est un garçon. C’est Pierre.*   Затим ће питати ученике шта мисле да то значи. Претпоставља се да ће ученици бити у стању да погоде значење.  Наставник објашњава ученицима да је реч коју су већ били усвојили на претходном часу презентатив, којим желимо да представимо и уведемо у причу неки појам, неку особу.  Након тога ће они сами представити једног дечака и једну девојчицу. | | | |
| **Главни део:**  (34 минута) | Наставник захтева од ученика да отворе радне свеске на страни број 12.  Ученици најпре посматрају илустрацију, а затим се тражи од њих да ураде активност бр.1 самостално.  Њихов задатак је да одгонетну ко је ко, спајајући цртеже са леве стране са цртежима на десној страни. Затим треба да напишу имена тих особа на празним линијама и да приступе читању тих реченица.  Да би се појачала динамика у току часа, требало би поделити ученике на неколико група и тражити од њих да сами направе сличну вежбу и да се изврши размена урађене активности међу групама, тако да ученици схвате да није тешко применити креативан приступ у учењу језика.  Након тога, ученици раде активност бр.2, где треба да испреметана слова ставе на права места и након тога да напишу реченице које су формирали.  У активности бр.3 дати су симболи који треба да буду замењени словима. Ученици треба да одгонетну који симболи мењају одређена слова, а онда да дешифрују реченице које су исписане тим симболима и да их напишу нормалним словима.  Последња активност на тој страни је у вези са претходним вежбањима, али сада ученици треба да поставе питања на основу датих одговора.  Када ученици ураде вежбу, треба да прочитају и питања и одговоре да би се усвојиле конструкције које су дате у тој активности. | | | | |
| **Завршни део:**  (6 минута) | Наставник подели ученике у групе и дoдели им задатак да измисле сопствене симболе за одређена слова. Свака група треба да напише по два питања и два одговора. Задатак свих је да одгонетну значења тих питања и одговора, да их напишу у свескама и да их прочитају. | | | | |
| **ЗАПАЖАЊА О ЧАСУ И САМОЕВАЛУАЦИЈА** | | | | | |
| Проблеми који су настали и како су решени: | | | | | |
| Следећи пут ћу променити/другачије урадити: | | | | | |
| Општа запажања: | | | | | |