|  |  |  |  |  |
| --- | --- | --- | --- | --- |
| ПРЕДМЕТ: **Француски језик за 5. разред основне школе** | | | | |
| УЏБЕНИК: **Merci 1** | | | ИЗДАВАЧ: **Дата Статус** | |
| НАСТАВНИК**:** | | | | |
| ЧАС БРОЈ**: 01** | | ОДЕЉЕЊЕ**: V** | | ДАТУМ**:** |
| Наставна тема: | **UNITÉ 1** | | | |
| Наставна јединица: | **Bonjour du monde** | | | |
| Тип часа: | Обрада | | | |
| Циљ часа: | Упознавање ученика са пореклом француског језика, његовим присуством у свету (Канада, Магреб, Белгија...), најпознатијим знаменитостима који су заштитни знак Француске. | | | |
| Образовни и васпитни задаци: | **Образовни**:   * упознавање ученика са француском културом и цивилизацијом унутар и изван граница Француске.   **Васпитни**:   * увежбавање изговора речи на страном језику кроз развијање свести као и културолошких елемената дате земље (Француска) . * развијање опште културе и толеранције према различитим културама и народима.   **Функционални:**   * јачање самопоуздања ученика кроз примену наученог градива. | | | |
| Облик рада: | Фронтални, индивидуални, групни | | | |
| Наставне методе: | Аудио-визуелна, текстуална, демонстративна, дијалошка, игровне активности | | | |
| Наставна средства: | Уџбеник, радна свеска, картице, слике, цд плејер, дигитални уџбеник, пројектор | | | |
| Корелација са другим предметима: | Енглески језик, српски језик, географија, грађанско васпитање | | | |
| **ВРЕМЕНСКА СТРУКТУРА ЧАСА (ТОК ЧАСА)** | | | | |
| **Уводни део:**  (5 минута) | Наставник упознаје ученике са градивом које ће им бити представљено у тој школској години, упознаје их с уџбеником и радном свеском и скреће пажњу на специфичности француског језика као таквог, упоређујући га са другим језицима. | | | |
| **Главни део:**  (30 минута) | Наставник скреће пажњу ученицима на начин на који је конципиран њихов уџбеник и замоли их да отворе страну 3. на којој је приказана шема сваке језичке целине, од којих делова је састављена и које су кључне тачке које су истакнуте. Уз напомену из колико целина је састоји уџбеник, наставник скреће пажњу ученицима шта ће им бити представљено у ***Unité 1*** и шта је њихов задатак да усвоје у склопу прве задате целине.  **Уџбеник, страна 70-71**  Затим се приступа постављању питања ученицима где се све говори француски у свету:   * *Où est parlée la langue française à travers le monde ?*   Наставник замоли ученике да погледају последње две стране у уџбенику на којима је, на левој страни дата географска карта Француске и у њој уцртани сви велики и важни градови као и регије, а на десној страни је дата мапа света Франкофоније, на којој су црвеном бојом назначене државе у којима се француски језик користи као матерњи а жутом бојом државе у којима је француски језик значајан.  Наставник може да упозна ученике са чињеницом шта је Франкофонија и када је основана.  **Уџбеник, страна 6**  **Activité 1**  Наставник замоли ученике да отворе страну 6. у уџбенику и погледају слике а затим затражи од њих да пажљиво послушају снимак са цд-а и као задатак имају да повежу слике с одговарајућом реченицом са снимка. | | | |
| **Завршни део:**  (8 минута) | У завршном делу наставник позива ученике да се поделе у групе и да након прелиставања уџбеника и радне свеске напишу своја запажања о њима (најзначајније карактеристике, начине на који су престављене језичке целине, да кажу своје мишљење о илустрованом речнику који се налази на крају уџбеника, да обрате пажњу на транскрипцију свих вежби слушања).  **Домаћи задатак:**  Наставник очекује од ученика да анализирају последње две стране уџбеника где се налазе географске карте Француске и земаља Франкофоније и да напишу које се земље граниче са Француском, који су најважнији градови и регије које су представљене на тој мапи, као и да одреде на којим континентима се налазе земље у којима се говори француски као матерњи језик и као значајан језик.. | | | |
| **ЗАПАЖАЊА О ЧАСУ И САМОЕВАЛУАЦИЈА** | | | | |
| Проблеми који су настали и како су решени: | | | | |
| Следећи пут ћу променити/другачије урадити: | | | | |
| Општа запажања: | | | | |