|  |  |  |  |  |
| --- | --- | --- | --- | --- |
| ПРЕДМЕТ: **Француски језик за 5. разред основне школе** | | | | |
| УЏБЕНИК: **Merci 1** | | | ИЗДАВАЧ: **Дата Статус** | |
| НАСТАВНИК**:** | | | | |
| ЧАС БРОЈ**: 14** | | ОДЕЉЕЊЕ**: V** | | ДАТУМ**:** |
| Наставна тема: | **UNITÉ 1 - Bonjour du monde** | | | |
| Наставна јединица: | **Civilisation – Découverte du monde francophone** | | | |
| Тип часа: | Обрада - Утврђивање | | | |
| Циљ часа: | Сазнати које славне личности припадају свету франкофоније | | | |
| Образовни и васпитни задаци: | **Образовни:**   * утврђивање већ усвојених појмова   **Васпитни:**   * развијање социјално-друштвених вредности   **Функционални:**   * развијање способности препознавања славних људи из света франкофоније | | | |
| Облик рада: | Фронтални, индивидуални, групни, рад у паровима | | | |
| Наставне методе: | Аудио-визуелна, текстуална, демонстративна, метод писања, метода практичне активности | | | |
| Наставна средства: | Уџбеник, радна свеска, картице, слике, часописи, цд плејер, табла, маркер/креда | | | |
| Корелација са другим предметима: | Енглески језик, српски језик | | | |
| **ВРЕМЕНСКА СТРУКТУРА ЧАСА (ТОК ЧАСА)** | | | | |
| **Уводни део:**  (7 минута) | Наставник уводи елементе цивилизације која се односи на тему која је обрађивана на претходним часовима, скрећући пажњу ученицима на славне личности које долазе из тих земаља.  Да би та активност имала што делотворнији ефекат, наставник поставља питања ученицима да ли могу да наведу неке од славних који потичу из Канаде, Швајцарске.....и других франкофоних земаља.  Пошто се изнад сваке фотографије налази застава државе из које те личности потичу, наставник може ученицима да покаже на заставу и да им каже:   * *C’est le drapeau français* * *C’est le drapeau canadien* * *C’est le drapeau belge* * *C’est le drapeau italien* * *C’est le drapeau suisse*   Ученици би требало хорски да понављају за њим, јер би им то помогло да лакше усвоје изговор тих речи. | | | |
| **Главни део:**  (30 минута) | Наставник замоли ученике да отворе уџбенике на страни број 12. Ученици посматрају фотографије и након тога наставник их дели на групе које имају задатак да пронађу на Интернету чиме се баве славне особе које су приказане на тим фоторафијама.  Да би урадили ту активност, ученицима мора бити на располагању компјутер, да би могли да врше истраживање докумената која су им неопходна да би дошли до одговора.  Када активност буде завршена, улога наставника је да помогне ученицима у свакој групи да науче да изговоре називе професија тих славних особа различитог изгледа и старости.  Затим, наставник замоли ученике да покушају сами да пронађу још неке славне особе из тих земаља и да пронађу којим професијама се баве. Његова помоћ ће им и даље бити неопходна, јер ученици немају довољан ниво знања који би им омогућио да изговоре те речи без његове помоћи.  У трећој активности тог типа, ученици треба да наведу четири славне личности из своје земље и да кажу којом професијом се баве.  Да би то могли да ураде, наставник треба да им понуди професије које имају исте или сличне називе и у другом језику. На пример:   * *Qui est Nikola Tesla? Il est scientifique.* * *Qui est Jovan Jovanović Zmaj? Il est poète.* * *Qui est Goran Bregović? Il est musicien.* * *Qui est Branko Kockica? Il est acteur.*   Када све групе заврше ту активност, наставник тражи од ученика да кажу која славна личност је она коју они обожавају и чиме се она бави.  Ученици увежбавају ову језичку конструкцију постављајући једни другима питања и одговарајући на њих.  У последњој активности овог типа, наставник замоли ученике да покушају да направе осмосмерку (уз његову помоћ) у којој ће хоризонтално бити дата имена 4 славне личности , а вертикално земље из којих потичу.  Када активност буде реализована, ученици треба да размене међусобно оно што су успели да креирају и да свака група понаособ пронађе сакривене појмове. | | | |
| **Завршни део:**  (8 минута) | Наставник организује квиз Франкофоније. Подели ученике у три групе. Изабере представника сваке групе који ће одговарати на наставникова питања. Квиз ће бити забавног, али и едукативног карактера.  Наизменично се постављају питања свакој групи, свака екипа ће имати један минут да размисли о одговору.  Свака група ће имати по три питања, победничка је она група која успе да каже највише тачних одговора. | | | |
| **ЗАПАЖАЊА О ЧАСУ И САМОЕВАЛУАЦИЈА** | | | | |
| Проблеми који су настали и како су решени: | | | | |
| Следећи пут ћу променити/другачије урадити: | | | | |
| Општа запажања: | | | | |